18/10/2012 | Administración LocalMunicipal
Vimianzo
Anuncio de incoación de baixa de oficio no Padrón municipal de habitantes

Ante a imposibilidade de notificar a D. Agustin Benito Thornton Rutia e D.ª Michelle Jordan Regades Tipus o contido da resolución de Alcaldía de incoación de oficio do expediente para dalos de baixa no Padrón municipal de habitantes deste municipio, de conformidade co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. “Poño no seu coñecemento que, polo Sr. Alcalde, no día de hoxe dictouse a seguinte Resolución: Vistos o escrito presentado por D.ª Lyubka Nunilon Motilla Sanchez Crespo onde solicita que se incoe o expediente de baixa de oficio de habitantes que figuran empadroados no seu enderezo e que actualmente non residen nese enderezo. Visto o informes da policía local no que se indica que os habitantes que se citan máis adiante non residen actualmente neste concello. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do Director xeral de cooperación territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84 do 11 de abril de 1997). A referida resolución no seu apartado de xestión de baixas, e en concreto e en relación coas baixas por inscrición indebida, no apartado C.2), establece: “Que segundo o artigo 72 do regulamento de poboación e demarcación territorial das entidades locais o concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado”. Tendo en conta os preceptos legais citados con anterioridade, esta Alcaldía, RESOLVE: Primeiro.- Comunicarlle os habitantes que se citan que se procedeu a incoar de oficio o expediente para dalos de baixa no padrón municipal de habitantes deste municipio, por non cumprir os requisitos establecidos no artigo 54 do citado regulamento. Agustin Benito Thornton Rutia ALEXANDRU EMANUEL MARTINEZ ABARCA SORRENTI Segundo.- Concederlle un prazo de quince días hábiles, que se contará a partir do día seguinte da notificación desta resolución, para que manifeste se está ou non de acordo coa baixa, podendo alegar ou presentar os documentos e xustificacións que estimen pertinentes, co obxecto de acreditar que é neste municipio no que reside o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou pais no que vive habitualmente. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos María Cristina Varela García O que lle comunico ós efectos oportunos. Vimianzo, 24 de setembro de 2012 A secretaria María Cristina Varela García.” Resolución que se remite para a súa notificación Vimianzo, 2 de outubro de 2012 O alcalde Manuel Antelo Pazos